open-index/open-wikipedia-markdown huggingface dataset:
ஒன்ஸ் அப்பான் எ டைம் (2008 திரைப்படம்)

**ஒன்ஸ் அப்பான் எ டைம்** 2008ல் வெளிவந்த தென் கொரியத் திரைப்படமாகும். இதனை ஜியோங் யோங்-கி இயக்கியிருந்தார். இத்திரைப்படத்தின் திரைக்கதை சியோன் சிஜோங்-இல்லிருந்து எடுத்தாளப்பட்டதாகும். பார்க் யோங்-வூ மற்றும் லீ பூ-யங் ஆகியோர் நடித்த இப்படம், கொரியவின் 1940களில் பிரபலமான திருட்டினை மையமாக் கொண்டது.

சிஹச் எண்டர்டெயின்மென்ட் நிறுவனத்தால் ஜனவரி 30, 2008ல் இப்படம் திரையிடப்பட்டது.

## ஆதாரங்கள்

## வெளி இணைப்புகள்
*  
* 
* 

பகுப்பு:2008 கொரியன் திரைப்படங்கள்
பகுப்பு:தென் கொரியத் திரைப்படங்கள்
பகுப்பு:கொரிய மொழித் திரைப்படங்கள்
பகுப்பு:தென் கொரிய சாகச திரைப்படங்கள்
பகுப்பு:தென் கொரிய நகைச்சுவைத் திரைப்படங்கள்
பகுப்பு:தென் கொரிய அதிரடி சாகசத் திரைப்படங்கள்
பகுப்பு:ஜியோங் யோங்-கி இயக்கிய திரைப்படங்கள்
கோட்டகிரி வெங்கடேசுவர ராவ்

**கோட்டகிரி வெங்கடேசுவர ராவ்** ஒரு இந்திய திரைப்படதொகுப்பாளர் ஆவார். தெலுங்குத் திரைப்பட இயக்குனரான இராஜமௌலியின் பெரும்பாலான திரைப்படங்களுக்கு இவரே திரைப்பட தொகுப்பாளராக பணியாற்றியுள்ளார். மேலும்  என். டி. ராமராவ், பி. கோபால், பாரதிராஜா போன்றோருடனும் பணியற்றிய அனுபவம் வாய்ந்தவர். ஆந்திர பிரதேச திரைப்பட கூட்டமைப்பின் தலைவராக ஆறு வருடங்கள் தேர்ந்தெடுக்கப்பெற்று பணியாற்றியுள்ளார்.

கோட்டகிரி கோபால ராவ் என்ற இவரது சகோதரர். திரைப்பட தயாரிப்பாளராகவும், தொகுப்பாளராகவும் பணியாற்றியவர். இவர் நம்பர் 6, 2012ல் மரணமடைந்தார்.

சுஜாதா என்பவரை மணந்த இவருக்கு பத்மஜா, நீரஜா என்ற இரு பெண்கள் உள்ளனர்.

## விருதுகள்
### நந்தி விருதுகள்
சிறந்த தொகுப்பாளருக்கான நந்தி விருது பெற்றுத்தந்த படங்கள்,..
# 2004: *[[சே(2004 திரைப்படம்)|சே]]* 
# 2005: *[[சுபாஸ் சந்திர போஸ் (திரைப்படம்)|சுபாஸ் சந்திர போஸ்]]* 
# 2007: *[[யமதொங்கா]]* 
# 2009: *[[மாவீரன் (2011 திரைப்படம்)|மாவீரன்]]*  
# 2010: *[[டார்லிங் (2010 திரைப்படம்)|டார்லிங்]]* 

## இவற்றையும் காண்க
*

## ஆதாரங்கள்

## வெளி இணைப்புகள்
* 

பகுப்பு:இந்தியத் திரைப்படத் தொகுப்பாளர்கள்
பகுப்பு:வாழும் மக்கள்
பகுப்பு:தெலுங்கு மக்கள்
பகுப்பு:தமிழ்த் திரைப்படத் தொகுப்பாளர்கள்
பகுப்பு:கிருஷ்ணா மாவட்ட மக்கள்
நகரத்தந்தை

**நகரத் தந்தை** (***மேயர்***; *mayor*, "பெரிய" எனப் பொருள்படும் இலத்தீன் மொழியின் மேயோரிலிருந்து (*maior*)  பெறப்பட்டது) பல நாடுகளிலும் மாநகரம் அல்லது நகரம் போன்ற உள்ளாட்சி அரசின் மிக உயரிய அலுவலர் ஆவார். **நகரக் கிழார்**, **நகர பிதா**, **மாநகர முதல்வர்** எனவும் அறியப்படுகின்றார்.

உலகளவில் மேயரின் அதிகாரங்கள், பொறுப்புகள் குறித்த உள்ளகச் சட்டங்கள் மற்றும் வழமைகளில் பெருத்த வேறுபாடுகள் காணப்படுகின்றன. மேயர் எவ்வாறு தேர்ந்தெடுக்கப்படுகிறார் அல்லது நியமிக்கப்படுகிறார் என்பதும் வேறுபடுகின்றன. சிலவற்றில் மேயர் நகர அரசின் முதன்மை அதிகாரியாகவும் சிலவற்றில் பல்லுறுப்பினர் நகரவையின் தலைவராகவும் சிலவற்றில் ஒரு கௌரவப் பதவியாகவும் வரையறுக்கப்படுகின்றது. மேயர் நேரடியாகவோ அல்லது நகரசபை உறுப்பினர்களாலோ தேர்ந்தெடுக்கப்படலாம்.

ஜெர்மனி போன்ற கூட்டாட்சி குடியரசுகளில் மேயர்  நகர அரசின் முதல்வராக உள்ளார். மாநில அரசின் முதல்வர் ஆட்சி புரிவதைப் போலவே மாநகர மேயரும் ஆட்சி புரிகின்றார். எனவே இவர் **நகர முதல்வர்** என்றும் அறியப்படுகின்றார். தோக்கியோ போன்ற பெரிய நகரங்களில் ஆளுநர் மேயராக உள்ளார்.

ஐக்கிய இராச்சியம், ஆத்திரேலியா போன்ற பல நாடுகளில் மேயர் நகரத்தின் தினசரிப் பணிகளுக்குப் பொறுப்பேற்பதில்லை. இந்தப் பணியை டவுன் கிளார்க் அல்லது  மாநகராட்சி ஆணையர் மேற்கொள்கிறார்; இது ஒரு முழுநேர ஊதியப் பணியாகும். மேயர், பெரும்பாலும் பகுதி நேரத்தில், வழக்கமாக ஊதியமின்றி பணியாற்றுகின்றார். பல்வேறு நிகழ்ச்சிகளிலும் விழாக்களிலும் நகரத்தின் சார்பாளராக மேயர் பங்கேற்கிறார்.

## இலங்கை
இலங்கையில் மாநகர சபையின் தலைவராக தேர்தலில் வெற்றிபெற்ற, பட்டியலில் முதலாவது பெயரைக் கொண்டவர் நகர முதல்வராக நியமிக்கப்படுவார். இரண்டாவது பெயரைக் கொண்டவர் துணை நகர முதல்வராக நியமிக்கப்படுவார்.

## உசாத்துணை

## வெளி இணைப்புகள்

* Comparative database of European mayors

பகுப்பு:நகரத்தந்தைகள்
சின் மின்-எ

**சின் மின்-எ** (பிறப்பு 5 ஏப்ரல் 1984) ஒரு தென் கொரிய நடிகையாவார். இவர் தொலைக்காட்சி தொடர்களில் நடித்து பிரபலம் ஆனவர். எ லவ் டூ கில், மை கேள்பிரண்ட் இஸ் எ நையன்-டெயிட் பாக்ஸ், அராங் அன்ட் தி மேஜிஸ்டிரைட் மற்றும் ஓ மை வீனஸ் போன்றவை குறிப்பிடத்தக்கவை.

### திரைப்படங்கள்

## ஆதாரங்கள்

## வெளி இணைப்புகள்

* Shin Min-a official website  
* Shin Min-a blog 
* 

## மேற்கோள்கள்

பகுப்பு:தென் கொரியத் திரைப்பட நடிகைகள்
பகுப்பு:தென் கொரிய தொலைக்காட்சி நடிகைகள்
பகுப்பு:தென் கொரிய விளம்பர நடிகைகள்
பகுப்பு:1984 பிறப்புகள்
பகுப்பு:வாழும் மக்கள்
சிம்மாஹாத்ரி (2003 திரைப்படம்)

**சிம்ஹாத்ரி** 2003 ல் தெலுங்கில் வெளிவந்த அதிரடி மற்றும் மசாலப் படமாகும். இதனை இராஜமௌலி இயக்கியிருந்தார். இதில் ஜூனியர் என்டிஆர்,பூமிகா சாவ்லா,அங்கிதா,முகேஷ் ரிசி ஆகியோர் முக்கிய வேடங்களில் நடித்திருந்தனர். துரைசாமி ராஜூ மற்றும் விஜய குமார் வர்மாவின் விஎம்சி நிறுவனம் தயாரித்திருந்தது. இத்திரைப்படத்திற்கு கீரவாணி இசையமைத்திருந்தார்.

இயக்குநர் இராஜமௌலியின் தந்தை விஜயேந்திர பிரசாத் இத்திரைப்படத்திற்கு கதையெழுதியிருந்தார். வசனம் எம்.ரத்தினமால் எழுதப்பட்டது.

## ஆதாரங்கள்

## வெளி இணைப்புகள்
* 

பகுப்பு:2003 தெலுங்குத் திரைப்படங்கள்
பகுப்பு:இராஜமௌலி இயக்கிய திரைப்படங்கள்
பகுப்பு:இந்தியத் தெலுங்குத் திரைப்படங்கள்
பெரிய சொர்க்கப் பறவை

**பெரிய சொர்க்கப் பறவை** (*greater bird-of-paradise*, *Paradisaea apoda*) *பரடிசாசே* பேரினத்தைச் சேர்ந்த ஒரு சந்திரவாசிப் பறவையாகும். கரோலஸ் லின்னேயஸ் இதனை *பரடிசாசே அபோடா* இனமாகப் பெயரிட்டார்.

## விபரம்
*பரடிசாசே* இனத்தில் பெரிய பறவையாக பெரிய சொர்க்கப் பறவை உள்ளது. ஆண் பறவை  நீளம் (வால் உட்பட) உடையது. பெண் பறவை சிறியதும்,  நீளத்தையும் உடையது.

## உசாத்துணை

## வெளி இணைப்புகள்

* 
* 
* 
* 
* 
* 

பகுப்பு:இந்தோனேசியப் பறவைகள்
பகுப்பு:பப்புவா நியூகினிப் பறவைகள்
பகுப்பு:சந்திரவாசிகள்
சகர்கள்

**சகர்கள்** (Saka) சிதியர்களின் மூலத்தை உடைய, யுரேசியப் புல்வெளிகளில் கால்நடைகளை மேய்த்த நாடோடி இன மக்கள் ஆவர். சகர் இன மக்களில் ஒரு பிரிவினர் வட இந்தியாவில் குடியேறினர். இவர்களின் வழித்தோன்றல்கள் தற்கால இந்தியா - பாகிஸ்தானில் இந்தோ சிதியன் பேரரசை நிறுவி, கிமு 200 முதல் கிபி 400   முடிய ஆண்டனர்.

தற்கால தாஷ்கண்ட், பெர்கானா, கஷ்கர் ஆகிய பகுதிகளில் வாழ்ந்த இவர்களை சீனர்கள்  *ஸ்சீ*   (Sse) என்றும்; இந்தியர்கள் **சகர்கள்**  என்றும் அழைத்தனர்.

## மொழிகள்
சகர் இன மக்கள் கிழக்கு ஈரானிய மொழியுடன், உய்குர் மொழி, இந்தோ ஆரியர்களின் பிராகிருத மொழி மற்றும் பஷ்தூன் மொழிகளையும் பேசினர்.

## இதனையும் காண்க
* சகர்கள், மகாபாரதம்
* இந்தோ சிதியன் பேரரசு

## மேற்கோள்கள்

* Bailey, H. W. 1958. "Languages of the Saka." *Handbuch der Orientalistik*, I. Abt., 4. Bd., I. Absch., Leiden-Köln. 1958.
* Bailey, H. W. (1979). *Dictionary of Khotan Saka*. Cambridge University Press. 1979. 1st Paperback edition 2010. .
* Davis-Kimball, Jeannine. 2002. *Warrior Women: An Archaeologist's Search for History's Hidden Heroines*. Warner Books, New York. 1st Trade printing, 2003.  (pbk).
* *Bulletin of the Asia Institute: The Archaeology and Art of Central Asia*. Studies From the Former Soviet Union. New Series. Edited by B. A. Litvinskii and Carol Altman Bromberg. Translation directed by Mary Fleming Zirin. Vol. 8, (1994), pp.&nbsp;37–46.
* Hill, John E. (2009) *Through the Jade Gate to Rome: A Study of the Silk Routes during the Later Han Dynasty, 1st to 2nd Centuries CE*. John E. Hill. BookSurge, Charleston, South Carolina. .
* Hill, John E. 2004. *[http://depts.washington.edu/silkroad/texts/weilue/weilue.html The Peoples of the West from the Weilue]* 魏略 *by Yu Huan* 魚豢*: A Third Century Chinese Account Composed between 239 and 265 CE.* Draft annotated English translation.
* Lebedynsky, Iaroslav. (2006). *Les Saces: Les <<Scythes>> d'Asie, VIII<sup>e</sup> av. J.-C.-IV<sup>e</sup> siècle apr. J.-C.* Editions Errance, Paris.  (in French).
* Pulleyblank, Edwin G. 1970. "The Wu-sun and Sakas and the Yüeh-chih Migration." *Bulletin of the School of Oriental and African Studies 33* (1970), pp.&nbsp;154–160.
* Puri, B. N. 1994. "The Sakas and Indo-Parthians." In: *History of civilizations of Central Asia, Volume II. The development of sedentary and nomadic civilizations: 700 B.C. to A.D. 250*. Harmatta, János, ed., 1994. Paris: UNESCO Publishing, pp.&nbsp;191–207.
* Thomas, F. W. 1906. "Sakastana." *Journal of the Royal Asiatic Society* (1906), pp.&nbsp;181–216.
* Yu, Taishan. 1998. *A Study of Saka History*. Sino-Platonic Papers No. 80. July, 1998. Dept. of Asian and Middle Eastern Studies, University of Pennsylvania.
* Yu, Taishan. 2000. *A Hypothesis about the Source of the Sai Tribes*. Sino-Platonic Papers No. 106. September, 2000. Dept. of Asian and Middle Eastern Studies, University of Pennsylvania.
*

## வெளி இணைப்புகள்
* Scythians/Sacae  by Jona Lendering
* Article by Kivisild et al. on genetic heritage of early Indian settlers
* [Indian, Japanese and Chinese Emperors](http://boole.cs.iastate.edu/book/3-%CA%B7(%C0%FA%CA%B7)/3-%CA%C0%BD%E7%C0%FA%CA%B7/www.friesian.com/sangoku.htm#saka,) 

பகுப்பு:சிதியர்கள்
பகுப்பு:பண்டைய இந்திய இனக்குழுக்கள்
கே. கே. கத்யால்

**கே. கே. கத்யால்** (இறப்பு: 8 சூன் 2016) இந்தியாவைச் சேர்ந்த புகழ்பெற்ற பத்திரிகையாளர்.

## பத்திரிகைப் பணி
நியூசு குரோனிக்கல் பத்திரிகையில் தனது பணியைத் துவக்கினார் கத்யால். அதன் பின்னர் சிடேட்சுமென், இந்துசுதான் டைம்சு ஆகிய பத்திரிகைகளில் பணியாற்றினார்.

தி இந்து ஆங்கிலப் பத்திரிகையில் 1976ஆம் ஆண்டு முதல் 2004ஆம் ஆண்டு வரை 28 ஆண்டுகாலம் பணியாற்றினார்.

## பெற்ற விருதுகள்
* ஜி. கே. ரெட்டி நினைவுப் பரிசு, 1994; வழங்கியவர்: இந்தியாவின் அப்போதைய பிரதமர் பி. வி. நரசிம்மராவ்

## மறைவு
சில நாட்கள் உடல்நலம் குன்றியிருந்த இவர், 8 சூன் 2016 அன்று தனது 88ஆவது வயதில் காலமானார்.

## உசாத்துணை
* Veteran journalist K.K. Katyal no more, தி இந்து, சூன் 8, 2016
* Veteran journalist K K Katyal passes away, தி நியூ இந்தியன் எக்சுபிரசு, சூன் 8, 2016
* Veteran journalist K.K. Katyal dead, பிசினசு ஸ்டேண்டர்டு, சூன் 8, 2016

பகுப்பு:2016 இறப்புகள்
பகுப்பு:இந்திய ஊடகவியலாளர்கள்
கே. வி. விஜயேந்திர பிரசாத்

**கே. வி. விஜயேந்திர பிரசாத்** இந்திய திரைப்பட இயக்குநர் மற்றும் திரைக்கதை எழுத்தாளர் ஆவார். இவருடைய படைப்புகள் தெலுங்கு மற்றும் இந்தித் திரைப்படங்களில் இடம்பெற்றுள்ளன. இவர் 2011 ல் இயக்கிய ராஜண்ணா திரைப்படத்திற்கு சிறந்த திரைப்படத்திற்கான நந்தி விருது கிடைத்தது.

## திரைப்படங்கள்
;இயக்குநர்
*கபீர் (2016) (திரைக்கதை எழுத்தாளராகவும்)
*இராஜண்ணா (2011) (திரைக்கதை எழுத்தாளராகவும்)
*சிறீ கிருஷ்ணா (2006)
* அர்தங்கி (1996)

;திரைக்கதை எழுத்தாளர்
*பாகுபலி:முடிவு (2017)
* ஜாக்குவார் (2016) (கன்னடம், தெலுங்கு)
*பஜ்ரங்கி பாய்ஜான் (2015) (இந்தி)
*பாகுபலி (திரைப்படம்) (2015)
*நான் ஈ (திரைப்படம்) (2012)
*மாவீரன் (2011 திரைப்படம்) (2009)
*மித்ருடு (2009) 
*யமதொங்கா (2007)
*விக்ரமகுடு (2006)
*பாண்டு ரங்கா விட்டலா (2006) (கன்னடம்)
*சத்ரபதி (2005)
*நா அல்லுடு (2005)
*விஜயேந்திர வர்மா (2004)
*சே (2004)
*சிம்ஹாட்ரி (2003)
*சமரசிம்ஹ ரெட்டி (1999)
*ராணா (1998)
*அப்பாஜி (1996) (கன்னடம்)
*கரண புல்லோடு (1995)
*பெங்களூரு குடும்பம் (1994)
*பாபிலி சிம்ஹம் (1994) 
*ஜானகி ராமுடு  (1988)

## ஆதாரங்கள்

பகுப்பு:தெலுங்குத் திரைப்பட இயக்குநர்கள்
பகுப்பு:பிலிம்பேர் விருதுகள் வென்றவர்கள்
பகுப்பு:வாழும் மக்கள்
பகுப்பு:மேற்குக் கோதாவரி மாவட்ட மக்கள்
பகுப்பு:1942 பிறப்புகள்
பகுப்பு:மாநிலங்களவை நியமன உறுப்பினர்கள்
நந்தமூரி பாலகிருஷ்ணா

**நந்தமூரி பாலகிருஷ்ணா** அல்லது **பாலையா** ஆந்திர சட்டமன்ற உறுப்பினரும், இந்தியத் திரைப்பட நடிகருமாவார். இவர் ஆந்திராவில் முதலமைச்சராக இருந்த என். டி. ராமராவ் அவர்களின் ஆறாவது மகனாவார். குழந்தை நட்சத்திரமாக தாத்தம்மா கலா திரைப்படத்தின் மூலம் அறிமுகமானார்.

## தொடக்கால வாழ்க்கை மற்றும் குடும்பம்
பாலகிருஷ்ணா நடிகரும் ஆந்திர முதல்வருமான என். டி. ராமராவ் - பசவ தரகம் தம்பதியினருக்கு மகனாக சென்னை(அப்போது மதராஸ்) பிறந்தார். அப்போது தெலுங்கு திரையுலகமும் சென்னையிலேயே இயங்கிவந்தது. அதனால் பாலகிருஷ்ணாவின் குழந்தைப்பருவம் சென்னையிலேயே கழிந்தது. அதன் பின் ஆந்திரா,தமிழ்நாடு,கேரளா பிரிவினையின் போது பாலகிருஷ்ணாவின் குடும்பம் ஆந்திராவுக்கு குடிபெயர்ந்தது. இளங்கலை வணிகவியல் படிப்பை ஐதராபாத்தில் உள்ள நிசாம் கல்லூரியில் பாலகிருஷ்ணா முடித்தார்.

1982ல் வசுந்திரா தேவியை திருமணம் செய்துகொண்டார். இவர்களுக்கு இரு பெண் குழந்தைகளும், ஒரு ஆண் குழந்தைகளும் உள்ளனர் .

## ஆதாரங்கள்

## வெளி இணைப்புகள்

* 
* Filmography 
* Dictator Movie Review

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:சென்னை மக்கள்
பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:ஆந்திரப் பிரதேச அரசியல்வாதிகள்
பகுப்பு:தெலுங்குத் திரைப்பட நடிகர்கள்
பகுப்பு:சென்னை நடிகர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
குயில் (பேரினம்)

**குயில்** (*koels*, *Eudynamys*) என்பது ஆசியா, ஆத்திரேலியா, அமைதிப் பெருங்கடல் ஆகிய இடங்களில் காணப்படும் குயில் குடும்பத்தைச் சேர்ந்த பேரினம் ஆகும். இவை பெரிய பால் ஈருருமை குயிலாகவும், பழங்களையும் பூச்சிகளையும் உண்பதோடு, பெரிய சத்தத்தை எழுப்பக் கூடியனவாகவும் உள்ளன. இவை தங்கள் முட்டைகளை பிற பறவைகளின் கூடுகளில் இடும் வழக்கத்தைக் கொண்ட அடை உருவி பறவைகளாகும்.

## பாகுபாட்டியல்
குயிலின் பாகுபாட்டியல் குழப்பம் நிறைந்ததாகவுள்ளதுடன், மேலும் அறிய வேண்டிய ஒன்றாகவும் உள்ளது. தனி இனமான பொதுக் குயில் துணை இனத்துடன் காணப்பட, இரு இனங்களுடன் அல்லது மூன்று இனங்களுடன் பின்வருவன காணப்படுகின்றன:

* குயில் (பேரினம்) *Eudynamys*
** ஆசியக் குயில், *Eudynamys scolopaceus*
** கருப்பலகுக் குயில், *Eudynamys melanorhynchus*
** பசுபிக் குயில், *Eudynamys orientalis*

## உசாத்துணை
குயில் (குடும்பம்)

**குயில்** (*cuckoos*) என்பது *குகுலிடே* (*Cuculidae*) பறவைகளின் ஒரு குடும்பமாகும். இது *குகுலிபோமமிஸ்* (*Cuculiformes*) வரிசையில் உள்ள தனி தொகுதியாகும். குயில் குடும்பம் பொது அல்லது ஐரோப்பியக் குயில், தெரு ஓட்டக்காரன், குயில்கள், பூங்குயில்கள், கோவுவா, குக்குகல், அனி ஆகியவற்றை உட்கொண்டுள்ளது.

## உசாத்துணை

## வெளி இணைப்புகள்

* Cuckoo sounds on xeno-canto.org
* Cuckoo videos on the Internet Bird Collection
டைம் (2006 திரைப்படம்)

**டைம்** 2006ல் வெளிவந்த தென் கொரியத் திரைப்படமாகும். இதனை கிம் கி-டக் இயக்கியிருந்தார். சூலை 30, 2006 ல் கர்லோவி வரி சர்வதேச திரைப்பட விழாவில் பங்குப்பெற்றது இப்படம்.

## கதைச் சுருக்கம்
காதலன் தன்னை விட சிறந்த அழகுடைய பெண்களை விரும்புகிறான் என்று தவறாக எண்ணி, தன்னுடை முகம் மற்றும் உடலின் தோற்றத்தை மாற்றிக் கொள்ளும் காதலியின் மிகையான அன்பினை இப்படம் கதைகளமாக கொண்டது. தோற்றம் மாறிய பிறகான காதலர்கள் வாழ்வை நெகிழ்வுடன் கூறும் படம்.

## கதை
சே-ஹீ மற்றும் ஜி- வூ இருவரும் இரு வருடங்களாக ஒன்றாக வாழ்பவர்கள். ஜி-வூ தன்னுடைய காதலன் தன்னைவிடச் சிறந்த தோற்றமுடைய பெண்களிடம் காதல் வயப்பட்டு, தன்னை பிரிந்து சென்றுவிடுவானோ என்று அஞ்சுகிறாள். வேறு பெண்ணுடன் அவன் பேசுகையில் பொறாமை குணம் கொண்டு அவர்களை திட்டுகிறாள். அவளின் செய்கைகளை கண்டு சே-ஹீ மனம் வருந்துகிறான்.

தினம் தினம் ஒரே தோற்றத்துடன் இருப்பதால் தன் காதலன் சே-ஹீவுக்கு சலித்துப் போய்விட்டதாக அவள் நம்புகிறாள். இதனால் அவனுடன் புணருகையில் தன்னை வேறு பெண்ணாக நினைத்துக் கொள்ளும்படி வேண்டுகிறாள். இதற்கிடையே அழகுக்கான அறுவை சிகிச்சை நிறுவனத்தின் விளம்பரத்தினை காண்கிறாள். தன் காதலிடம் எதுவும் கூறாமல் அவள் அறையை காலிசெய்துவிடுகிறாள். சே-ஹீ அவளை காணாது, அவள் இருப்பிடம் வருகிறான். அங்கும் அவள் இல்லாததை கண்டு வருந்துகிறான். அவனுடைய காதலிக்காக இவர்கள் எப்போதும் சந்திக்கின்ற தேநீர் விடுதியில் தினம் காத்திருக்கிறான்.

அங்கு வேலைசெய்யும் பெண்ணொருத்தி இவன் மீது ஈடுபாடு காண்பிக்கின்றாள். ஒரு கட்டத்தில் இருவரும் அறிமுகமாகி, காதலிக்கத் தொடங்குகிறார்கள். அவளுடைய சிறுவயது புகைப்படத்தினை காண சே-ஹீ விரும்பினாலும், அவ்வாறான படம் தன்னிடம் இல்லையென அவள் கூறுகிறாள். தன்னுடைய பழைய காதலியான ஜி-வூவை அவன் இப்போது நினைத்துக் கொண்டிருக்கிறான் என்பதை அப்பெண் உணருகிறாள். இப்போது ஜி-வூ வந்தால் அவளை ஏற்றுக் கொள்வாயா என்று வினவுகிறாள். அவன் அவளையே நினைத்துக் கொண்டிருப்பதாக கூறுகிறான். அப்போது தானே ஜி-வூ எனவும், அவனுக்காக கடுமையான அழகு அறுவைச் சிகிச்சை செய்துகொண்டதையும் கூறுகிறாள். காதலன் அதிர்ச்சியடைகிறான்.

தன்னுடைய பழைய காதலியின் புதிய தோற்றத்தை அவனால் ஏற்றுக்கொள்ள முடியவில்லை. அறுவை சிகிச்சை செய்த மருத்துவரை அனுகி தன்னுடைய தோற்றத்தை மாற்றிக்கொள்கிறான். அதன் பின் ஜி-வூவால் அவனை கண்டறிய முடியவில்லை. அவன் தன் வாழ்விலிருந்து தொலைந்துபோனதை அறிந்து மீண்டும் ஜி-வூ அறுவை சிகிச்சை செய்து தன்னுடைய தோற்றத்தை மாற்றிக்கொள்கிறாள்.

## ஆதாரங்கள்

## வெளி இணைப்புகள்
* 
* 
* Film review at the Korea Society Film Journal 
* Essay on Kim Ki-duk at The Korea Society Film Journal 
* டைம் (கொரிய திரைப்படம் 2006) -  கிருஷ்ணன் சந்திரசேகரன் - தமிழ்இந்து தளம்

பகுப்பு:2006 கொரியன் திரைப்படங்கள்
பகுப்பு:தென் கொரியத் திரைப்படங்கள்
பகுப்பு:கொரிய மொழித் திரைப்படங்கள்
பகுப்பு:தென் கொரிய மர்மத் திரைப்படங்கள்
பகுப்பு:தென் கொரிய சுதந்திரத் திரைப்படங்கள்
பகுப்பு:கிம் கி-டக் இயக்கிய திரைப்படங்கள்
தற்கால அடிமைமுறை

**தற்கால அடிமைமுறை** (Contemporary slavery) என்பதை **நவீன அடிமைமுறை** என்றும் அழைப்பர்.  ஒரு நபர் பிற ஒரு  நபரையோ அல்லது நபர்களையோ தன்னுடைய பயன்பாட்டுக்கான  இலாப நோக்கத்துடன் அவர்களின் உழைப்பைச் சுரண்டுவதோ அல்லது  அவர்களின் தனிப்பட்ட உரிமையை கட்டுப்பட்டுத்துவதோ அல்லது பிறரிடம் அவர்களை பரிமாறிக் கொள்வதே  நவீன அடிமைமுறை எனப்படும்.

## அடிமைமுறைகள்
கொத்தடிமைகள்,  பலவந்தமாக திருமணம் செய்விக்கப்படுபவர்கள், அடிமைக்குடும்பத்தில் பிறப்பவர்கள், பாலியல் தொழிலில் விற்கப்படுபவர்கள், மாந்தக் கடத்துகை, குழந்தைத் தொழிலாளர்கள், பெண்ணடிமைத்தனம்  , ஆகியவைகள் நவீன அடிமைமுறையில் அடங்குவார்கள்.

2016-ஆம் ஆண்டின் *வாக் பிரி அறக்கட்டளை* அறக்கட்டளையின் (Walk Free Foundation ஆய்வறிக்கையின்படி உலகின் 196 நாடுகளில் உள்ள 45.8 மில்லியன் நவீன அடிமைகளில், 58 விழுக்காட்டினர் ஆசிய - பசிபிக்  நாடுகளான இந்தியா, சீனா, பாகிஸ்தான், வங்காள தேசம், மற்றும் உஸ்பெகிஸ்தான் நாடுகளில் உள்ளனர். நவீன அடிமைகளின்  எண்ணிக்கை அடிப்படையில் இந்தியா முதலிடத்திலும், நாட்டின் மக்கள் தொகையுடன் ஒப்பிடப்படும்போது  வடகொரியா முதலிடத்திலும் உள்ளது.

## நவீன அடிமை முறைக்கான காரணங்கள்
வட அமெரிக்கா, ஐரோப்பா, ஆஸ்திரேலியா மற்றும் ஜப்பான் போன்ற வளர்ந்த நாடுகளில் பொருட்களைச் சந்தைப் படுத்தும் நோக்கத்திற்காக, வளரும் நாடுகள் அதிக அளவில் மற்றும் குறைந்த விலையில் நுகர்வுப் பொருட்களைத் தயாரிக்க, குழந்தைத் தொழிலாளர்கள், கொத்தடிமை  மூலம் தற்கால நவீன அடிமைமுறையை மறைமுகமாக ஊக்குவிக்கிறது.

## நவீன அடிமைமுறை மிகக் குறைவாக நாடுகள்
உலகில் மிக மிகக் குறைந்த அளவில் நவீன அடிமைமுறை உள்ளதாக கணிக்கப்பட்ட நாடுகளில் லக்சம்பர்க், அயர்லாந்து, நார்வே, டென்மார்க், சுவிட்சர்லாந்து, ஆஸ்திரியா, சுவீடன் மற்றும் பெல்ஜியம், ஐக்கிய அமெரிக்க நாடு, கனடா, ஆஸ்திரேலியா, நியூசிலாந்து நாடுகள் அடங்கும்.

## மேற்கோள்கள்

## வெளி இணைப்புகள்
*UN Human Rights Council Special Rapporteur on Contemporary forms of slavery - Ohvhr.org
*The CNN Freedom Project: Ending Modern-Day Slavery , *CNN*
*Report on trafficking in human beings in Europe  European Commission
*http://www.nominetwork.org/ Nomi Network - Buy Her Bag Not Her Body
*Historians Against Slavery 


பகுப்பு:மனித உரிமை மீறல்கள்
தி அயில்

**தி அயில்** 2000 ல் வெளிவந்த தென் கொரிய திரைப்படமாகும். இதனை கிம் கி-டக் எழுதி இயக்கியிருந்தார். இது கிம் கி-டக்கின் ஐந்தாவது திரைப்படமாகும். இத்திரைப்படத்தில் சு ஜங், கிம் யு-சியோக் ஆகியோர் நடித்திருந்தனர்.

## கதைச் சுருக்கம்
ஏரியில் மிதக்கும் சிறிய வீடுகளில் தங்க வருகின்றவர்களைப் படகில் அழைத்து செல்வதையும், அவர்களுக்கு உணவு தருவதையும் தொழிலாகக் கொண்ட கதாநாயகி, எப்போதுமே தனிமையில் இருக்கிறாள். இரு கொலைகளைச் செய்து காவல்துறைக்கு பயந்து அங்கு தங்க வருகின்ற ஒருவனிடம் அவளுக்கு காதல் உண்டாகிறது. அக்காதலுக்காக இரு கொலைகளை செய்யும் அவள். இறுதியில் காதலனோடு அந்த சிறிய வீடொன்றுடன் யாருமில்லாத வெகுதூரத்திற்கு சென்றுவிடுகிறாள்.

## விருதுகள்
* கோல்டன் ராவன் - கிம் கி-டக் - பிரசெல்சு சர்வதேச திரைப்பட விழா
* சிறந்த நடிகை -சு ஜங் - சினிமேன்லியா சர்வதேச திரைப்பட விழா
*ஃபாண்டாஸ்போர்டோ* மற்றும் வெனிஸ் திரைப்பட விழா ஆகியவற்றிலும் விருதுகளைப் பெற்றது இப்படம்.

## சர்ச்சை
இத்திரைப்படத்தில் மீன்கொக்கிகைளைக் கொண்டு தற்கொலை செய்து கொள்ள முயலும் இரு காட்சிகள் இடம்பெற்றன. அத்துடன் மீன், பறவை போன்ற விலங்களை கொல்லும் காட்சிகளும் இடம் பெற்றுள்ளன. இதனால் இத்திரைப்படத்தினை வன்முறை நிறைந்த படமாக விமர்சனம் செய்கின்றனர்.

## வெளி இணைப்புகள்
* 

பகுப்பு:2000 கொரியன் திரைப்படங்கள்
பகுப்பு:தென் கொரியத் திரைப்படங்கள்
பகுப்பு:கொரிய மொழித் திரைப்படங்கள்
பகுப்பு:தென் கொரிய சுதந்திரத் திரைப்படங்கள்
பகுப்பு:தென் கொரிய பரபரப்பூட்டும் திரைப்படங்கள்
பகுப்பு:கிம் கி-டக் இயக்கிய திரைப்படங்கள்
ரேடப்பர்டைசேசன்

**ரேட்அப்பர்டைசேசன்** (*Radappertization*) என்பது கதிர்வீச்சால் உணவுப்பதனம் செய்து டப்பாவில் வைத்துக் காக்கும் ஒரு முறையாகும். 1810 ஆம் ஆண்டில் நிக்கலசு அப்பர்ட் என்னும் பிரெஞ்சு அறிவியலாளரும் பொறியியலாளருமான நிக்கலசு அப்பர்ட் என்பவரின் நினைவாக இம்முறைக்கு ரேட்அப்பர்டைசேசன் எனப் பெயரிடப்பட்டது. நிக்கலசு அப்பர்ட் முதலாம் நெப்போலியனின் படைவீரருக்கு உணவுப்பொருட்களைப் பதப்படுத்தும் முறையைக் கண்டுபிடித்தார்.

சில உணவுப்பொருட்கள் சில பருவங்களில் மட்டுமே கிடைக்கின்றன. வேறுசில உணவாகும் பொருட்கள் சில இடங்களில் மட்டுமே கிடைக்கின்றன. இவைகளை எல்லாப் பருவங்களிலும் எல்லா இடங்களிலும் பயன்படுமாறு செய்வதே இம்முறையின் சிறப்பு. விதைகள் முளைவிடுவதைத் தாமதப்படுத்துதல் போன்ற விளைவுகளைக் குறைக்கவும் கதிர்வீச்சு உதவுகிறது.

இம்முறையில் நுண்ணுயிரிகளின் செயற்பாடுகளை முடிந்த வரை மிகச் சிறிதாகக் குறைக்க அயனியாக்கும் கதிரின் ஒரு குறிப்பிட்ட அளவு பிரயோகிக்கப்படுகிறது. இவ்வளவு பொதுவாக 25-45 கிலோகிரேகள் ஆகும்.

use of ionising radiation in food processing application -.ISRP Kalpakkam 1989.

## மேற்கோள்கள்

பகுப்பு:உணவு பதப்படுத்தல்
பகுப்பு:கதிர்வீச்சு
பகுப்பு:கதிர் உயிரியல்
பகுப்பு:அணுக்கருத் தொழில்நுட்பம்
உருசிய நாட்டுப்பண்

**உருசிய நாட்டுப்பண்** (The **State Anthem of the Russian Federation** உருசிய மொழி: Госуда́рственный гимн Росси́йской Федера́ции, tr. *Gosudarstvenný gimn Rossijskoj Federací* IPA:&nbsp;[ɡɐsʊdarˈstvʲɪnɨj ˈɡʲimn rɐˈsʲijskoj fʲɪdʲɪˈratsɨj]) என்பது உருசியாவின் நாட்டுப்பண் ஆகும். இது முதலில் சோவியத் ஒன்றியத்தின் காலத்தில் இசைகோர்வையாக்கப்பட்டு, வரிகள் சேர்க்கப்பட்டது. இதற்கு இசையமைத்தவர்.  அலெக்சாந்தர்  அலெக்ஸ் ஆன்ட்ரோவ் ஆவார். இதற்கான வரிகளை செர்ஜி மிக்கால் கோவ் மற்றும் கேப்ரியல் எல்-ரெஜிஸ்டான் ஆகியோர் இணைந்து எழுதினர். இவர்கள் எழுதிய பாடல்வரிகளை சேர்த்து  நாட்டுப்பண்ணானது உருவானது. இந்த சோவியத் நாட்டுப்பண் 1944 முதல் பயன்படுத்தப்பட்டு வந்தது. 1953 இல் ஜோசப் ஸ்டாலின் மறைவுக்குப் பிறகு, அவரால் கொண்டுவரப்பட்ட பாடலின் வரிகள் நீக்கப்பட்டன.
1956 இல் இசை வடிவம் மட்டும் பின்பற்றப்பட்டது. 1970 இல் கவிஞர் மிக்கால்கோவ், முந்தைய பாடலில் சில திருத்தங்களைச் செய்துகொடுத்தார்.
1977 இல் இது ஏற்கப்பட்டது. அந்தப் பாடல் மீண்டும் நாட்டுப்பண்ணானது.

1991 இல் சோவியத் ஒன்றியத்தில் அரசியல், பொருளாதாரக் குழப்பங்கள் ஏற்பட்டன. இதனால் சோவியத் ஒன்றியம் போரிஸ் எல்ட்சின் காலத்தில் சிதறியது. மாநிலங்கள் எல்லாம் தனித்தனியே பிரிந்து போயின. உருசியா மட்டும் தனி நாடாக மாறியது. முன்பு சோவியத் ஒன்றியத்தில் இருந்த பெரும்பாலான மாநிலங்களுக்கு தனித்தனியே நாட்டுப்பண்கள் இருந்தன. சோவியத் ஒன்றியத்தில் உருசிய நாட்டுக்குமட்டும் தனியாக நாட்டுப்பண் இல்லாமல் இருந்தது. இதன் பிறகு மிகைல் க்லிங்கா என்பவரின் வரிகளற்ற இசைவடிவம் 1990 இல் நாட்டுப்பண்ணாக ஏற்கப்பட்டது. ஆனால் 1993 இல்தான் உறுதிபடுத்தப்பட்டது.  இந்நிலையில் இந்த இசைக்கு ஏற்பப் பாடல் வரிகளை எழுதி அனுப்புமாறு பொதுமக்களுக்கு அழைப்புவிடுக்கப்பட்டது.
ஆனால் வந்தவை எதுவுமே சரியில்லை என அனைத்தும் நிராகரிக்கப்பட்டன. இதனால் வரிகளே வேண்டாம் இசை மட்டுமே இருந்து விட்டுப் போகட்டும்' எனச் சொன்னார் அதிபர் விளாதிமிர் பூட்டின்.  இருந்தாலும் பாடல்வரிகள் இல்லாது நாட்டுப்பண் இசைக்கப்படுவது குறித்து உருசிய விளையாட்டு வீரர்கள் போன்றோர் அதிபர் புதினைச் சந்தித்து, பன்னாட்டு விளையாட்டு போட்டிகள் போன்ற சமயங்களின்போது சொற்கள் இல்லாத நாட்டுப்பண்ணை பாடுவது தங்களுக்கு உற்சாகம் தருவதாக இல்லை என்று குறைபட்டனர்.
உடனே அதை ஏற்றுக்கொண்ட அதிபர், நாட்டுப்பண் பாடலைத் தேர்வு செய்யுமாறு தேசிய கவுன்சிலில் கேட்டுக்கொண்டார். மீண்டும் போட்டி அறிவிக்கப்பட்டது. ஆறாயிரத்துக்கும் அதிகமாகப் பாடல்கள் வந்தன. அவற்றில் 20 பாடல்கள் தேர்வு செய்யப்பட்டு இசையமைக்கப்பட்டன. இறுதியில் மிகால்கோவ் எழுதி, அலெக்ஸான்ட்ரோவ் இசை அமைத்த பாடல் நாட்டுப்பண்ணானது.
2000 ஆம் ஆண்டு திசம்பர் 30, அன்று முறையாக உருசிய நாட்டுப்பண் பாடப்பட்டது.

## அதிகாரப்பூர்வ வரிகள்

## மேற்கோள்கள்

பகுப்பு:நாட்டுப்பண்கள்
பகுப்பு:உருசியா
பகுப்பு:மேற்கோள் வழு-ref குறிச்சொல்லுக்கு உரையில்லாதவை
ஸ்டெப்பி புல்வெளிகள்

**சிடெப்பிப் புல்வெளிகள்** (Steppe) 
**சிடெப்பி** எனப்படும் இப்புல்வெளிகளின் பெயர்களும், வளர்ச்சியும், புவியியல் மற்றும் தட்ப வெப்பத்திற்கு ஏற்ப மாறுபடுகிறது. பொதுவாக மழை வளம் குன்றிய, மேட்டு நிலங்களில் காணப்படும் சிடெப்பிப் புல்வெளிகள் மரங்களற்ற அல்லது மிகவும் குட்டையான மரங்கள் கொண்டதாக உள்ளது. சிடெப்பிப் புல்வெளியால் ஆன சமவெளிகள் கால்நடைகளின் மேய்ச்சலுக்கு ஏற்றதாக உள்ளது. இதனால் யுரேசியப் புல்வெளி பகுதிகளில் குதிரைகள், ஆடுகள், மாடுகள் மற்றும் ஒட்டகங்களின் இனப்பெருக்கம் அதிகமாக உள்ளது. மேலும் இப்பகுதியில் வேளாண் இன மக்களை விட கால்நடைகளை மேய்க்கும் நாடோடி இன மக்கள் அதிகமாக வாழ்கின்றனர். கிழக்கு ஐரோப்பா, நடு ஆசியா, தெற்காசியா மற்றும் கிழக்கு ஆசியாவின் வரலாறு, பண்பாடு மற்றும் மொழிகளில் யுரேசியப் புல்வெளிகளில் வாழ்ந்த இன மக்களால் பெரும் தாக்கம் ஏற்படுத்தியது. யுரேசிய சிடெப்பி புல்வெளி பகுதிகள் வறண்ட வானிலையும், மிகக் குறைந்த மழைப் பொழிவும் கொண்டதாக  உள்ளது. கோடைக்கால வெப்ப நிலை 40 பாகை செல்சியசு அளவிற்கு உயர்ந்தும், குளிர்கால வெப்பநிலை பூச்சியம் 40 பாகை செல்சியசுக்கும் குறைந்து காணப்படுகிறது.

## இரண்டு வகை புல்வெளிகள்

 
குளிர் மண்டல மற்றும் மித வெப்ப மண்டல புல்வெளிகள் என இரண்டு வகையான புல்வெளிகள் பதிவாகியுள்ளது:

## புல்வெளிகளின் பெயர்களும், நாடுகளும்
# சிடெப்பிப் புல்வெளிகள் - யுரேசியா
# இலானாசு புல்வெளிகள் - கினியா
# சவன்னா புல்வெளிகள் - ஆப்பிரிக்கா, ஆத்திரேலியா
# பிரெய்ரி புல்வெளிகள் - வட அமெரிக்கா
# பாம்பாசு புல்வெளிகள் - அர்கெந்தீனா
# காம்பாசு புல்வெளிகள் - பிரேசில்

## அமைவிடங்கள்

### குளிர்ப் பகுதி புல்வெளிகள்
உலகின் மிகப் பெரிய புல்வெளிச் சமவெளி யுரேசியப் புல்வெளி ஆகும். யுரேசியப் புல்வெளிகள் கிழக்கு ஐரோப்பா மற்றும் நடு ஆசியாவின்  உக்ரைன், தெற்கு உருசியா, கிழக்கு உருசியாவின் தெற்கு சைபீரியா, கசகத்தான், துருக்குமேனித்தான் மற்றும் உசுபெகித்தான் நாடுகளில் காணப்படுகிறது.

துருக்கியின் உள் அனதோலியா, நடு அனதோலியா, கிழக்கு அனதோலியா, தென்கிழக்கு அனதோலியா மற்றும் ஆர்மீனியா மற்றும் வடக்கு ஈரான்  குளிர்ப் பகுதி புல்வெளிச் சமவெளிகளைக் கொண்டது.

கிழக்கு ஐரோப்பாவின் அங்கேரி பகுதியிலும் இவ்வகை புல்வெளிகள் உள்ளது.

வட அமெரிக்காவின் மேற்கு கனடா, மத்திய அமெரிக்க ஐக்கிய நாடு மற்றும் வடக்கு மெக்சிகோ பகுதிகளில் நெட்டை பிரெய்ரி புல்வெளிகள் உள்ளது.
கனடாவின் பிரிட்டிசு கொலம்பியா, வாசிங்டனில் குட்டை பிரெய்ரி புல்வெளிகள் காணப்படுகிறது.

தெற்கு அமெரிக்காவின் உயர்ந்த அந்தீசு மலைத்தொடர்  படகோனியாவில் குளிர் மண்டல புல்வெளிகள் உள்ளது.

தெற்கு நியுசிலாந்து தீவின் உட்பகுதியில் குட்டை புல்வெளிகள் உள்ளது. 

### மித வெப்ப மண்டல புல்வெளிகள்
மித வெப்ப நிலை கொண்ட மத்திய சிசிலி, தெற்கு போர்த்துகல், கிரேக்க நாட்டின் சில பகுதிகள், தெற்கு ஏதன்சு சிடெப்பி புல்வெளிகள் காணப்படுகிறது.

## இதனையும் காண்க
* யுரேசியப் புல்வெளி
* வன புல்வெளி
* சவன்னா புல்வெளிகள்

## மேற்கோள்கள்

### ஆதாரங்கள்
*''Ecology and Conservation of Steppe-land Birds'' by Manuel B.Morales, Santi Mañosa, Jordi Camprodón, Gerard Bota. International Symposium on Ecology and Conservation of steppe-land birds. Lleida, Spain. December 2004.

## வெளி இணைப்புகள்

*

*
பகுப்பு:ஆசியப் புவியியல்
பகுப்பு:ஐரோப்பியப் புவியியல்
*
பகுப்பு:தென் அமெரிக்கப் புவியியல்
பகுப்பு:சூழல் மண்டலம்
பாறைத்தூண்

**பாறைத்தூண்** *(Stalagnate)* என்பது சுண்ணாம்புக்கல் குகையின் கூரையிலிருந்து அக்குகையின் தரைப்பகுதி வரை உருவாகியுள்ள தூண் போன்ற வடிவத்திலான பாறையாகும். இப்பாறை, தூண் அல்லது கல்சேர் தூண் (sinter column) என்ற பெயராலும் அழைக்கப்படுகிறது. விழுதுப்பாறை மற்றும் புற்றுப்பாறை நீட்சிகள் சந்திப்பதால் அல்லது விழுதுப்பாறை வளர்ந்து தரைப்பகுதியை அடைவதால் பாறைத்தூண் உருவாகிறது. மேலும் விழுதுப்பாறை மற்றும் புற்றுப்பாறை ஆகியனவற்றின் பிந்தைய வளர்ச்சி நிலையே பாறைத்தூண்  என்றும் கருதப்படுகிறது.

## பாறைத்தூண் வடிவங்கள்

கற்சேர்க்கை நிகழ்ந்து ஒருமுறை பாறைத்தூண் உருவானபிறகு, நீர் சொட்டுவது தடைபட்டு தண்ணீர் வெளிப்புறமாக வழிந்தோடுகிறது. இதனால் பாறைத்தூண் தன்னுடைய கூம்பு வடிவத்தை இழக்க ஆரம்பிக்கிறது. சில காலத்திற்குப் பின்னர் மழைநீர் மறைப்புகளின் ஒளியியல் பிரிப்புக்கு வாய்ப்பில்லாத நிலையில் பாறைத்தூண்களின் வடிவம் உருளை வடிவமாக மாறுகிறது.

## மேற்கோள்கள்

பகுப்பு:குகைக்கனிமப் படிவுகள்
பகுப்பு:குகைகள்
பாதரச(II) புளோரைடு

**பாதரச(II) புளோரைடு** *(Mercury(II) fluoride)* என்பது HgF2  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும், பாதரசம் மற்றும் புளோரின் தனிமங்கள் சேர்ந்து இச்சேர்மம் உருவாகிறது. 

## தயாரிப்பு

பாதரச(II) ஆக்சைடுடன் ஐதரசன் புளோரைடு சேர்த்து வினைபுரியச் செய்வதன் மூலம் பாதரச(II) புளோரைடு உற்பத்தி செய்யப்படுகிறது.

HgO + 2 HF → HgF2 + H2O

பாதரச(II) குளோரைடை புளோரினேற்றம் செய்வதனாலும் பாதரச(II) புளோரைடு உற்பத்தி செய்ய முடியும்.

HgCl2 + F2 → HgF2 + Cl2

அல்லது பாதரச (II) ஆக்சைடு புளோரினேற்றம் செய்யப்படுகிறது.  

2 HgO + 2 F2 → 2 HgF2 + O2

## பயன்கள்

ஒரு தேர்ந்தெடுக்கப்பட்ட புளோரினேற்றும் முகவராக பாதரச(II) புளோரைடு செயல்படுகிறது .

## மேற்கோள்கள்

பகுப்பு:பாதரச(II) சேர்மங்கள்
பகுப்பு:புளோரைடுகள்
பகுப்பு:உலோக ஆலைடுகள்
பகுப்பு:புளோரைட்டு படிகக் கட்டமைப்பு
பிரான்சின் திணைக்களங்கள்

**திணைக்களம்** (*départements* அல்லது **மாவட்டம்**)  பிரான்சின் நிர்வாகப் பிரிவுகளாகும்.  இது பிரான்சின் முன்னாள் குடியேற்றப்பகுதிகளிலும் பயன்படுத்தப்படுகின்றது. ஆங்கிலக் குடியேற்றங்களில் மாவட்டம் அல்லது கவுன்ட்டிகளுக்கு இது நிகரானது.  திணைக்களங்கள் உள்ளாட்சி அமைப்பாகும்.

பிரான்சில் 101 *திணைக்களங்கள்* உள்ளன; இவை 22 பெருநகரப் பகுதிகளாகவும் ஐந்து கடற்கடந்த மண்டலங்களாகவும் வகைப்படுத்தப்பட்டுள்ளன.  திணைக்களங்களின் தலைநகரங்கள் *பிரிபெக்ச்சூர்*  எனப்படுகின்றன.

பகுப்பு:பிரான்சின் நிர்வாகப் பிரிவுகள்
பிரான்சின் மண்டலங்கள்

பிரான்சு 18 நிர்வாக **மண்டலங்களாகப்** (*régions*) பிரிக்கப்பட்டுள்ளது. இந்த மண்டலங்கள் உள்ளாட்சி அமைப்பின் அங்கமாகும்.

பெருநகரப் பிரான்சில் 13 மண்டலங்கள் உள்ளன.  இதில் கார்சிகாவிற்கு மட்டும் சிறப்பு தகுதி வழங்கப்பட்டுள்ளது. இது  *கூட்டு ஆள்புலம்* எனப்படுகின்றது. ஐந்து மண்டலங்கள் கடல்கடந்து உள்ளன.

முன்பு 27 மண்டலங்கள் இருந்தன. 2016இல் இவற்றில் சில இணைக்கப்பட்டு 18ஆக வரையறுக்கப்பட்டுள்ளன. புதிய மண்டலங்களின் பெயர்களைக் குறித்து அவை சூலை 1, 2016க்குள் முடிவு செய்ய வேண்டும். அக்டோபர் 1, 2016 அன்று அதிகாரபூர்வமாக அவை அறிவிக்கப்படும். 

## வெளி இணைப்புகள்
* Guide to the regions of France
* Local websites by region 
* Useful information on France 
* Will 2010 regional elections lead to political shake-up? Radio France Internationale in English

பகுப்பு:பிரான்சின் நிர்வாகப் பிரிவுகள்
சிக்டன் கோட்டை

**சிக்டன் கோட்டை** *(Chiktan Fort)* என்பது இந்தியாவின் கார்கில் மாவட்டத்தில் இருக்கும் சிக்டன் என்ற கிராமத்தில் உள்ள ஒரு கோட்டையாகும். இக்கோட்டை சிக்டன் கார் என்றும் அழைக்கப்படுகிறது.

16-ம் நூற்றாண்டில் பால்டி இனக்குழு கைவினைஞர்களால் சிக்டன் கோட்டை கட்டப்பட்டுள்ளது. ஆட்சியாளர்கள் பலர் மாறினாலும், இக்கோட்டை பகுதி அண்டை அரசாட்சிகளுடன் ஒன்று சேர்க்கப்பட்டு, பல நூற்றாண்டுகளாக ஒர் அரச குடியிருப்பாகவே  இருந்துள்ளது. புறக்கணிப்பு மற்றும் இயற்கை சக்திகள் பாதிப்பால் இன்று இடிந்தநிலையில் ஒரு பாழடைந்த கோட்டையாகக் காணப்படுகிறது. 

சிந்து நதிக்கு அருகில், பின்னணியில் மலைகளுடன் ஒரு பள்ளத்தாக்கின் உட்புறத்தில் சிக்டன் கோட்டை அமைந்துள்ளது. திமித்தமண் மற்றும் சேற்றுக்கலவையுடன் கூடிய கல்கொத்துவேலைப்பாடால் இக்கோட்டை கட்டப்பட்டுள்ளது. சிங்கென் சந்தன் வடிவமைப்பில் கட்டிடம் மற்றும் தச்சு வேலைகள் மேற்கொள்ளப்பட்டு கூரைப்பகுதியை தாங்கவும், கோட்டைக்கதவு மற்றும் சன்னல்களுக்கும் மரக்கட்டைகள் பயன்படுத்தப்பட்டுள்ளன.

தாக்குதல்கள் எதிர்கொள்ளத் தயாராகவும்,  இப்பகுதி மக்களின் வலிமை, சகோதரத்துவம், சமூகம் மற்றும் ஒற்றுமை ஆகியனவற்றுக்கு  அடையாளமாகவும் சிக்டன் கோட்டை இருந்தது. வரலாற்றில் இக்கோட்டை பல முறை தாக்கப்பட்டாலும் 19 ஆம் நூற்றாண்டின் பிற்பகுதி வரை கைவிடப்படவில்லை. தற்பொழுது, புறக்கணிப்பு மற்றும் இயற்கை கூறுகள் காரணமாக வெளிப்புற சுவர்களின் பெரும்பகுதி சிதைந்து கிடக்கிறது. இருபதாம் நூற்றாண்டின் மையப்பகுதியில், உள்ளூர் அரசு மருத்துவமனைக்காக இங்கிருந்து கல் எடுக்கப்பட்டதும் இச்சிதைவிற்கு ஒரு காரணமாகும்.

சிக்டன் கோட்டை குறிப்பிடத்தக்க ஒரு தலைநகரம், அரசியல் மையம் மற்றும் வலிமையான ஓர் இராணுவத்தளமாக இருந்துள்ளது. வரலாறு மற்றும் கலாச்சாரத்தின் முக்கிய அடையாளமாக இன்றும் கருதப்படுகிறது. 

## மேற்கோள்கள்

பகுப்பு:லடாக்
பகுப்பு:கார்கில் மாவட்டம்
லான்சு, பாசு-டெ-கெலை

**லான்சு** (*Lens*) வடக்கு பிரான்சின்  பாசு-டெ-கெலை திணைக்களத்தில் உள்ள நகரமாகும். லீல், அராஸ் போன்று பிரான்சின் பெரிய  *[[பிக்கார்து மொழி|பிக்கார்திய]]* நகரங்களில் இதுவும் ஒன்றாகும்.

இங்கு ஏறத்தாழ 36.000 மக்கள் வாழ்கின்றனர். இந்நகரத்தின் வரலாற்றில் சுரங்கத் தொழில் முக்கியமானது. இது  *லான்சு ரேசிங் கிளப்* அல்லது *ஆர்சி லான்சு* என அறியப்படும் பிரான்சிய  சங்கக் கால்பந்து அணிக்குப் புகழ்பெற்றது.  பாரிசிலிருந்து  200&nbsp;கி.மீ. தெற்கிலும்,  லீல் நகரிலிருந்து 40&nbsp;கி.மீ. வடக்கிலும், துவேயிலிருந்து 15&nbsp;கி.மீ. கிழக்கிலும், மாவட்டத் தலைநகர் அராசிலிருந்து  20&nbsp;கி.மீ. தெற்கிலும் அமைந்துள்ளது.

இந்த நகரம் மிகவும் தொன்மையானது. இங்கு   பண்டைய உரோமானிய குடியிருப்புக்களின் அழிபாடுகள் கண்டறியப்பட்டுள்ளன.

## வெளி இணைப்புகள்

* Official web site 
* Communauté d'Agglomeration of Lens-Liévin 

பகுப்பு:பிரான்சின் நகரங்கள்
திறந்தவுலகம்

திறந்தவுலகம் என்பது கணிப்பொறி விளையாட்டின் ஒரு வகையாகும். இதில் கதைத்தலைவன் மெய்நிகர் உலகம் முழுவதும் சுற்ற சுதந்திரம் அளிக்கப்பட்டிருக்கும். இருப்பினும் இதில் தொழில்நுட்ப ரீதியில் சில கட்டுப்பாடுகள் உள்ளன. அதாவது கதைத்தலைவனால் ஒரு கட்டதிற்கு மேல் செல்லவியலாதது  போன்றவையாகும். இவ்வகை விளையாட்டின் முதன்மை குறிக்கோளானது மெய்நிகர் உலகில் நாயகனை விட்டு அவர் எடுக்கும் முடிவுகளை விளையாடுபவரை எடுக்கவிடுவதில் உள்ளது. இதில் முடிவு என்பது பெரும்பாலும் இருக்காது, கதை முடிந்தபின்னும் நம்மால் விளையாட முடியும். கதையின் முடிவு விளையாடுபவரின் கைகளில் இருக்கலாம், இல்லாமலும் இருக்கலாம்.

## விளையாட்டு முறை
திறந்தவுலகத்தில் வரும் சுற்றுகள் பல வழிகளில் சென்றடையக்கூடியதாக இருக்கும். மெய்நிகர் உலகம் சில சமயங்களில் உண்மையான நகரையே மையமாகக்கொண்டு உருவாக்கப்படும். எடுத்துக்கட்டாக அசாசின்சு கிரீடு போன்ற விளையாட்டுகளில் உண்மையான நகரங்களே இடம்பெறும். இவ்வகை விளையாட்டுகளின் பெரிய சிக்கல் என்னவெனில் விளையாடுபவர் பல சமயங்களில் விளையாட்டு வடிவமைப்பாளர் எண்ணிப்பார்க்காத பலவற்றை செய்வார் என்பதாம். பல விளையாட்டுகள் விளையாட்டை மேலும் சிறப்பூட்ட துணை வேலைகளை செய்யத்தூண்டும். கதை நாயகனுக்குப் பொதுவாக எண்ணிலடங்கா அளவில் தொடர வாய்ப்பு அளிக்கப்படும்.

## இருபத்தோராம் நூற்றாண்டில் திறந்தவுலக விளையாட்டுகள்
கிராண்ட் தெஃப்ட் ஆட்டோ போன்ற விளையாட்டுகள் மிகப்பெரிய கலாசார தாக்கத்தை ஏற்படுத்தியுள்ளன. அதன் முன்னாள் விளையாட்டை விட ஒவ்வொன்றும் அளவிலும் தரத்திலும் உயர்கின்றன. கிராண்டு தெஃப்ட் ஆட்டோவை தொடர்ந்து பல விளையாட்டுகள் வெளிவந்தன.  அசாசின்சு கிரீடு போன்ற விளையாட்டுகள் சரித்திர கால நியூ யார்க், உரோமாபுரி, பாரிசு, இலண்டன் போன்ற நகர்களை நினைவுகூரும். 

## முதன்மைத்துவம்
இன்று திறந்தவுலக விளையாட்டுகளுக்கு வரவேற்பு மிகப்பெரிய அளவில் உள்ளது, ஆகவே இவ்வகை விளையாட்டுகள் கணிப்பொறி விளையாட்டுகளில் மிகவும் முதன்மையான வகையாகப் பார்க்கப்படுகிறது.

## மேற்கோள்கள்

பகுப்பு:கணினி விளையாட்டுக்கள்
ஐசுலாந்து தேசிய காற்பந்து அணி

**ஐசுலாந்து தேசிய காற்பந்து அணி** (*Iceland national football team*) ஐசுலாந்தின் ஆண்களுக்கான சங்கக் கால்பந்தைப் பிரதிநிதித்துவப்படுத்தும் தேசிய அணியாகும். இது ஐசுலாந்து கால்பந்து சங்கத்தால் நிருவகிக்கப்படுகிறது.

ஐசுலாந்து அணி 2014 உலக்கோப்பைக்கான தகுதி காண் சுற்றுப்போட்டியில் இறுதி வரை முன்னேறி, இறுதியில் குரோவாசியாவிடம் தோற்றது. ஐசுலாந்து நெதர்லாந்து அணியை இரு முறை வென்று யூரோ 2016 போட்டிகளில் விளையாடத் தகுதி பெற்றதன் மூலம், தனது முதலாவது பன்னாட்டுச் சுற்றுப் போட்டியில் விளையாடுகிறது.

## மேற்கோள்கள்

## வெளி இணைப்புகள்

*Football Association of Iceland
*Iceland National Team (1946–2000) by Jostein Nygård (Norway)
*RSSSF archive of results 1946–
*RSSSF archive of most capped players and highest goalscorers

பகுப்பு:ஐசுலாந்து
பகுப்பு:தேசியக் கால்பந்து அணிகள்
கர்ணகூடம்

**கர்ணகூடம்** அல்லது **கர்ணகூடு** என்பது கோயில் விமானக் கட்டிடங்களில் மூலைகளில் காணப்படும் ஒரு சிறிய, சதுர வடிவ சன்னதி அல்லது அமைப்பைக் குறிக்கும். கர்ணம் எனில் காது என்று பொருள். கோபுரத்தின் காதுகள் போல பக்கங்களில் இருப்பதால் கர்ணகூடம் என அழைக்கப்படுகீறது. 

## அமைப்பு
கர்ணகூடுகள் விமானத்தின் மூலைகளில் சதுர வடிவில் காணப்படும் சிறிய சன்னதிகளைப் போல இருக்கும். 

## பயன்பாடு
விமானத்தின் வெவ்வேறு தளங்களில் கர்ணகூடுகள், பஞ்சரங்கள் மற்றும் சாலைகள் போன்ற அமைப்புகள் இடம்பெறும். 

## கட்டுமானப் பகுதி
இவை விமானத்தின் ஆரச்சுவர்களுக்கும், சுவரின் அடிப்பகுதிக்கும் இடையில் உள்ள பிரஸ்தரத்தின் மீது அமையும். 

## சிற்ப வேலைப்பாடுகள்
சில சமயங்களில், கர்ணகூடுகளில் பல்வேறு தெய்வங்களின் சிற்பங்கள் செதுக்கப்பட்டிருக்கும், எடுத்துக்காட்டாக, லட்சுமி நரசிம்மர், பைரவர் போன்றவர்கள். 

## மேற்கோள்கள்

பகுப்பு:கோயில் கட்டிடக்கலை
விக்கிப்பீடியாக்களின் பட்டியல்

thumb|கட்டுரை எண்ணிக்கைக்கு ஏற்ப வரிசைப்படுத்தப்பட்டுள்ள மொழிகளின் திரைக்காட்சி.

இது **[[விக்கிப்பீடியா]]வின்** பல்வேறு மொழிகளில் பட்டியல் செப்டம்பர் 2021 இன்படி 323 விக்கிப்பீடியாக்களில் 312 செயற்பாட்டில் உள்ளன.

## விக்கிப்பீடியாவின் மொழி பதிப்புகளின் பட்டியல் மற்றும் குறியீடுகள்

விக்கிப்பீடியாவில் பல்வேறு மொழி பதிப்புகள் உள்ளன.

## விவரமான பட்டியல்

### குறிப்புகள்
* The "**Total**" column refers to the number of pages in *all* namespaces, including both **articles** (the  of each wiki) and **non-articles** (user pages, images, talk pages, "project" pages, categories, and templates).
* "**Active Users**" are registered users who have made at least one edit in the last thirty days.
* "**Images**" is the number of locally uploaded files. Note that some large Wikipedias don't use local images and rely on Commons completely, so the value 0 is not a glitch.
* The "**[[m:Wikipedia article depth|Depth]]**" column (**Edits/Articles × Non-Articles/Articles × [1−Stub-ratio]**) is a rough indicator of a Wikipedia’s quality, showing how frequently its articles are updated. It does not refer to *academic* quality.

### Grand total

## உசாத்துணை

## வெளி இணைப்புகள்

* m:Help:How to start a new Wikipedia
* m:List of Wikipedias
பிற மொழிகளில் உள்ள தமிழ்க் கடன்சொற்கள்

தமிழ் மொழி பழமையான மொழியாகும். இதன் காரணமாக பிற மொழிகளில் தமிழ்ச் சொற்கள் காணப்படுகின்றன.

## ஆங்கிலத்தில்

## மலாய் மொழியில்

## தகலாக் மொழியில்

## தாய் மொழியில்

## இந்தோனேசிய மொழியில்

## சிங்களம் மொழியில்

## மேலும் காண்க

*தமிழர்
*தமிழை ஆட்சிமொழியாகக் கொண்ட நாடுகளின் பட்டியல்
*தமிழ் மொழி பேசும் மக்கள் தொகை நாடுகள் வாரியாக
*தமிழ் மொழி பேசும் மக்கள்தொகை நகரங்கள் வாரியாக
*புவியில் தமிழ் மக்களின் பரம்பல் அட்டவணை
*புலம்பெயர் தமிழர்

## மேற்கோள்கள்

பகுப்பு:பிறமொழிகளில் உள்ள தமிழ்ச் சொற்கள்
படகோனியா பாலைவனம்

**படகோனியன் பாலைவனம்** அல்லது **படகோனியா பாலைவனம்** அல்லது **படகோனியன் ஸ்டெப்பி** (Patagonian Desert  or Patagonia Desert or  Patagonian Steppe), தென் அமெரிக்காவின் அர்ஜெண்டினா நாட்டின் கிழக்கில் படகோனியாவில் அமைந்துள்ளது. படகோனியா பாலைவனம் 673,000 சதுர கிலோ மீட்டர் பரப்பளவுடன் (260,000&nbsp;mi2)., உலகின் நான்காவது பெரிய பாலைவனமாக உள்ளது.

## அமைவிடம்
படகோனியா பாலைவனம் அர்ஜெண்டினாவில் பெருமளவும், சிலி நாட்டில் சிறிதளவும் கொண்டுள்ளது. படகோனியாவில் அமைந்த இப்பாலைவனத்தின் கிழக்கு எல்லையாக அட்லாண்டிக் பெருங்கடலும், மேற்கெல்லையாக பசிபிக் பெருங்கடலும் உள்ளது. தெற்கு அர்ஜெண்டினாவில் அமைந்த  இப்பாலைவனத்தில் மத்தியப் பகுதிகளில் உள்ள ஸ்டெப்பிப் புல்வெளிகள், மருந்திற்கு பயன்படும் குட்டை செடிகளுடன், சிலி நாட்டின் கிழக்குப் பகுதி வரை பரவியுள்ளது.

## நிலவியல்
குளிர் பாலைவானமான படகோனிய பாலைவனத்தில் மேட்டு நிலங்களும், மலைமுகட்டுத் திரள்களும், ஆற்றுச் சமவெளிகளும், இடுங்கிய செங்குத்தான பள்ளத்தாக்குகளும்,  ஆற்றுக் குடைவுகளும் காணப்படுகிறது. பாலைவனத்தின் மேற்கில் உள்ள  பாம்பாஸ் புல்வெளிகளும், வறண்ட மலைப்பாங்கான மேட்டு நிலங்களும் கொண்டுள்ளது.

## மக்கள்
இப்பாலைவனத்தில் வேட்டையாடும் இன மக்களான மபுச்சி மக்கள், சிலியர்கள், அர்ஜெண்டினா மக்கள், வேல்ஸ் மக்கள் ஆடு, மாடு மற்றும் குதிரை போன்ற கால்நடைகளை மேய்க்கின்றனர்.
 
## புவியியல் & தட்ப வெப்பம்

மழை மறைவு பிரதேசத்தில் அமைந்த படகோனியப் பாலைவனத்தின் குளிர்காலம் ஏழு மாதங்களும், கோடைக் காலம் ஐந்து மாதங்களும் கொண்டது. குளிர்காலத்தில் அதிகபட்சமாக 12 முதல் 3 பாகை செல்சியஸ் வெப்ப நிலை கொண்டுள்ளது.  மேற்கில் பசிபிக் பெருங்கடலை ஒட்டி மிக உயர்ந்த ஆண்டீஸ் மலைத்தொடர்கள் மறைப்பதால் இப்பாலைவனம்   மறைவு பிரதேசமாக உள்ளது. கோடைகாலத்தில் அதிக பட்சமாக 6 முதல் 31 பாகை செல்சியஸ் வெப்ப நிலை கொண்டுள்ளது.

## இதனையும் காண்க
* படகோனியா

## மேற்கோள்கள்

## வெளி இணைப்புகள்
*  The Patagonian desert
*  Where Does The Patagonian Desert Lie?

## மேலும் படிக்க
* Gasso S. and Stein A.F., Does dust from Patagonia reach the sub-Antarctic Atlantic ocean? Geophys. Res. Letters,  34 (1): Art. No. L01801 JAN 3 2007. http://dx.doi.org/10.1029/2006GL027693
* Joseph R. McConnell, Alberto J. Aristarain, J. Ryan Banta, P. Ross Edwards, and Jefferson C. Simo, 20th-Century doubling in dust archived in an Antarctic Peninsula ice core parallels climate change and desertification in South America, Published online before print March 26, 2007, 10.1073/pnas.0607657104

*
பகுப்பு:தென் அமெரிக்கப் புவியியல்
பகுப்பு:தென் அமெரிக்கா
பகுப்பு:பாலைவனங்கள்
சித்திக

**சித்திக** (*Chitika, Inc.*) என்பது ஒரு இணைய விளம்பர வருவாய் ஈட்டு அமைப்பாகும்.

## வரலாறு
இது வெங்கட் கொள்ளுரி மற்றும் அள்தேன் டொறொஸரிஒ வாள் 2003 ஆம் ஆண்டு தொடங்கப்பட்டது. 2015 ஆம் ஆண்டு, சித்திகாவின் கைபேசி இணைய விளம்பர சேவை $4 மில்லியன் முதலீட்டு கொண்டு மேம்படுத்தப்பட்டுள்ளது.

## References

பகுப்பு:இணைய விளம்பரம்
மழை மறைவு பிரதேசம்

**மழை மறைவு பிரதேசம்** (rain shadow) என்பது பருவக் காற்றால் அடித்து வரப்படும் மழை மேகங்களை உயர்ந்த, நீண்ட மலைத்தொடர்கள் மறைத்து தடுத்து நிற்பதால், மலைகளுக்குப் பின்புறமுள்ள பிரதேசங்களுக்கு மழை மேகங்கள் செல்ல வழியின்றி போதுமான  மழைப் பொழிவு பெறுவதில்லை. எனவே அப்பிரதேசங்களை  மழை மறைவு பிரதேசங்கள் என அழைப்பர்.

## எடுத்துக்காட்டுகள்

### இந்தியத் துணை கண்டத்தில்

பருவக் காற்றால் அடித்து வரப்படும் மழை மேகங்களை திபெத் பகுதிக்கு செல்ல விடாமல் நீண்டு, படர்ந்த இமயமலைத் தொடர்கள் தடுத்து நிறுத்தி விடுவதால், திபெத் மழை மறைவு பிரதேசமாகி, தேவையான மழைப் பொழிவின்றி வறண்ட நிலமாக காட்சியளிக்கிறது.

### தமிழ்நாட்டில்

தென்மேற்கு பருவக் காற்று காலத்தில், அரபுக்கடலிருந்து கிளம்பும் மழை மேகங்களை, மேற்கு தொடர்ச்சி மலைகள் தடுத்து நிறுத்தி விடுவதால்,  தமிழ்நாட்டின் திருப்பூர் மாவட்டம், மதுரை மாவட்டம் மற்றும் திருநெல்வேலி மாவட்டம் போன்ற பகுதிகளில் போதுமான தென்மேற்கு பருவ மழை பெற இயலாது, மழை மறைவு பிரதேசங்களாக உள்ளது.

## மேற்கோள்கள்

## வெளி இணைப்புகள்
*USA Today on rain shadows
*Weather pages on rain shadows

பகுப்பு:நீரியல்
பகுப்பு:வானிலையியல்
போரதீவுப்பற்று பிரதேச செயலாளர் பிரிவு

**போரதீவுப்பற்று பிரதேச செயலாளர் பிரிவு** (*வெல்லாவெளி*) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் கிழக்கு மாகாணத்தில் உள்ள மட்டக்களப்பு மாவட்டத்தில் உள்ளது. இப்பிரிவு துணை நிர்வாக அலகுகளாக 43 கிராம அலுவலர் பிரிவுகளைக் கொண்டுள்ளது. இதன் பரப்பளவு 182 சதுர கிலோமீட்டர் ஆகும்.

## இவற்றையும் பார்க்கவும்
* இலங்கையின் பிரதேச செயலகங்கள்

## உசாத்துணை

## வெளியிணைப்புகள்
* Divisional Secretariats Portal 

பகுப்பு:மட்டக்களப்பு மாவட்டப் பிரதேச செயலாளர் பிரிவுகள்
கொரியன் திரைப்பட தரவுதளம்

**கொரியன் திரைப்பட தரவுதளம்** என்பது கொரியத் திரைப்படங்களைப் பற்றிய தரவுகளைக் கொண்ட தளமாகும். பிப்ரவரி 2006 ல் தொடங்கப்பட்ட இத்தளத்தில் எண்ணற்ற இயங்குபடங்கள், திரைப்படங்கள், தொலைக்காட்சி தொடர்கள், நடிகர்கள் பற்றிய செய்திகள் உள்ளன. அமெரிக்க வணிக நோக்க திரைப்பட தரவுதளமான ஐ.எம்.டி.பி இணையத்தளம் முன்மாதிரியாகக் கொண்டு உருவாக்கப்பட்டது.

## இவற்றையும் காண்க
*ஐ.எம்.டி.பி இணையத்தளம்
*அழுகியத் தக்காளிகள்

## ஆதாரங்கள்

## வெளி இணைப்புகள்
*The Korean Movie Database – Official website

பகுப்பு:கொரியத் திரைப்படங்கள்
பகுப்பு:தென் கொரிய வலைதளங்கள்
பகுப்பு:திரைப்பட வலைதளங்கள்
பகுப்பு:திரைப்படத் தரவுதளங்கள்
படகோனியா

**படகோனியா** (Patagonia) () தென் அமெரிக்காவின் தென் கோடியில் அமைந்த வறண்ட வானிலை கொண்ட இப்பகுதியில் மக்கள் அடர்த்தி மிகக் குறைவே. படகோனியாவின் பொதுவான வானிலை வறண்ட குளிராக உள்ளது. படகோனியாவின் பாம்பாஸ் புல்வெளிகள் கால்நடைகளுக்கு நல்ல மேய்ச்சல் நிலங்களாக அமைந்துள்ளது. படகோனியாப் பிரதேசத்தின் பெரும் பகுதி  அர்ஜெண்டினாவிலும், குறும் பகுதி சிலியிலும் அமைந்துள்ளது. படகோனியாவில் ஆண்டீஸ் மலைத் தொடரின் தென் பகுதியும்; படகோனியா பாலைவனமும், பாலைவனத்தில் பாம்பாஸ் எனப்படும் ஸ்டெப்பி புல்வெளிகளும் கொண்டுள்ளது. படகோனியாவின் கிழக்கில் அட்லாண்டிக் பெருங்கடலும், மேற்கில் பசிபிக் பெருங்கடலும் உள்ளது.
ஆண்டீஸ் மலைத்தொடரில் உற்பத்தி ஆகும் கொலராடோ ஆறும்; பாராங்காஸ் ஆறும் வடக்கு படகோனியாவைக் கடந்து அட்லாண்டிக் பெருங்கடலில் கலக்கிறது.

## பரப்பளவும் மக்கள் தொகையும்

### பெரு நகரங்கள்

## பொருளாதாரம்

மீன் பிடித்தல், ஆடு மேய்த்தல், கனிமச் சுரங்க வளங்கள், கச்சா எண்ணெய் உற்பத்தி, மின் உற்பத்தி முக்கிய தொழில்களாகும்.

## புவியியல் & தட்ப வெப்பம்
மழை மறைவு பிரதேசத்தில் அமைந்த படகோனியப் பாலைவனத்தின் குளிர்காலம் ஏழு மாதங்களும், கோடைக் காலம் ஐந்து மாதங்களும் கொண்டது. குளிர்காலத்தில் அதிகபட்சமாக 12 முதல் 3 பாகை செல்சியஸ் வெப்ப நிலை கொண்டுள்ளது.  மேற்கில் பசிபிக் பெருங்கடலை ஒட்டி மிக உயர்ந்த ஆண்டீஸ் மலைத்தொடர்கள் மறைப்பதால் இப்பாலைவனம்   மறைவு பிரதேசமாக உள்ளது. கோடைகாலத்தில் அதிக பட்சமாக 6 முதல் 31 பாகை செல்சியஸ் வெப்ப நிலை கொண்டுள்ளது.

## இதனையும் காண்க
* படகோனியா பாலைவனம்

## படக்காட்சிகள்


Image:Llao LLao.jpg|நஹுகுல் ஹுவாபி ஏரி, அர்ஜெண்டினா
Image:Perito Moreno Glacier - Satelite - NASA - ISS004-E-9707.JPG|பெரிட்டோ மொரினோ கொடிமுடி, செய்மதிப் படம், அர்ஜெண்டினா
File:Chile (3), Patagonia, Road Y-50 towards Rio Verde.JPG| எஸ்தான்சியா ரியோவுக்கு செல்லும் Y-50 சாலை, சிலி  
File:Chile (2), Patagonia, Laguna Cabeza de Mar.JPG|லகுனா கபெசா டி மார், சிலி 
Image:Perito Moreno Glacier Patagonia Argentina Luca Galuzzi 2005.JPG| பெரிட்டோ மொரினோ கொடிமுடி, அர்ஜெண்டினா 
File:Cavalli Al Pascolo Ai Piedi Del Massiccio Del Fitz Roy, Patagonia.jpg|மாண்டி பிட்ஸ் ராய் 
Image:Trelew-Chubut.jpg|திரெலெவ் நகரம் 
File:Lama guanicoe in Parque Nacional Torres del Paine in Patagonia, Chile.jpg|குவானாகோக்கள் 
File:Welshpeople.jpg|படகோனியா பாலவனத்தில் வேல்ஸ் மக்கள்
File:southern right whale.jpg|வால்டெஸ் மூவலந்தீவு, அர்ஜெண்டினா 


## மேற்கோள்கள்

## வெளி இணைப்புகள்

*Photos from Chilean Patagonia (2008–2011) by Jorge Uzon
*Patagon Journal, magazine about Patagonia
*Aborigines of Patagonia
*Patagonia SinRepresas  
*Patagonia de Chile  
*Gallery of photos from Patagonia – February
*'Race to the End of the Earth' – article about competing in Patagonian Expedition Race 
*'The Accidental Explorer' – article about travels in Patagonia 


பகுப்பு:தென் அமெரிக்கப் புவியியல்
பகுப்பு:அர்ஜென்டினா
பகுப்பு:சிலி
சவூதி அரேபியா தேசிய காற்பந்து அணி

**சவூதி அரேபியா தேசிய காற்பந்து அணி** (*Saudi Arabia national football team*, ) பன்னாட்டு காற்பந்தாட்டங்களில் சவூதி அரேபியாவை சார்புப்படுத்துகின்றது. இந்த அணி  *அல்-சுக்கோர்* (வல்லூறுகள்) எனவும் *அல்-கோதோர்* (பச்சைகள்) எனவும் இரசிகர்களால் அழைக்கப்படுகின்றது.  ஆசியாவின் மிகவும் வெற்றிகரமான தேசிய அணியாகக் கருதப்படும் சவூதி அரேபியா ஆசியக் கோப்பையை மூன்று முறை (1984, 1988, 1996) வென்றுள்ளது; 1994இல் விளையாடத் தொடங்கிய பிறகு,  உலகக்கோப்பை இறுதியாட்டங்களுக்கு அடுத்தடுத்து நான்கு முறை தகுதி பெற்றுள்ளது.  

1994ஆம் ஆண்டு தான் பங்கேற்ற முதல் உலகக்கோப்பையில்  குழுநிலை ஆட்டங்களில் தரவரிசையில் முன்நின்ற பெல்ஜியம்,  மொரோக்கோ அணிகளை அதிர்ச்சித் தோல்வியடைய வைத்தது; பதினாறு அணிகளின் சுற்றுக்கு முன்னேறி அங்கு சுவீடனிடம் வீழ்ந்தது. அடுத்த மூன்று உலகக்கோப்பைகளில் முதல் சுற்றிலேயே வெளியேறியது.

## மேற்சான்றுகள்

பகுப்பு:சவூதி அரேபியாவில் விளையாட்டு
பகுப்பு:தேசியக் கால்பந்து அணிகள்
கத்தோலிக்க துறவறப் புகுநிலை

**கத்தோலிக்க துறவறப் புகுநிலை **என்பது  கத்தோலிக்க சட்டம் மற்றும் மரபுப்படி, துறவற சபைகளில் சேர விருப்புவோர் அச்சபையில் சேர்ந்து எதிர்காலத்தில் அருட்சகோதரர்களாகவோ, சகோதரிகளாகவோ அல்லது துறவி ஆகவோ வாழ அவருக்கு உள்ள தகுதி மற்றும் தடைகளிலிருந்து விடுதலைப்பற்றி ஆராயும் நிலையினைக் குறிக்கும்.  

துறவற புகுநிலைக்கு வரும் வேட்பாளர்களை உடனே துறவற உறுதிமொழி அளிக்க அனுமதிப்பதில்லை. துறவறப் புகுநிலைக்கான காலத்தை அவர்கள் நிறைவு செய்திருக்கவேண்டும். பொதுவாக இத்தகையோரின் தங்கும் இடங்கள்  மடத்தின் தனி பகுதிகளில் இருக்கும். முக்காலத்தில் பல்வேறு சபைகள் இந்த நிலைக்கான கால அளவும் மற்றும் சட்டங்களை தங்களுக்கென வகுத்திருந்தன. எனினும், கிறித்தவச் சீர்திருத்த இயக்கத்தின் விளைவாக தெரிந்து பொதுச்சங்கம் இவற்றை பொது விதியாக மாற்றியது.

## மேற்கோள்கள்

பகுப்பு:கத்தோலிக்க துறவற சபைகள்
வட, மத்திய அமெரிக்கா, கரீபியன் கால்பந்துக் கூட்டமைப்பு தங்கக்கோப்பை

**வட, மத்திய அமெரிக்க மற்றும் கரீபியன் கால்பந்துக் கூட்டமைப்பு தங்கக்கோப்பை** அல்லது **கான்காகேப் தங்கக்கோப்பை** (*CONCACAF Gold Cup*, ) () கான்காகேப் கட்டுப்பாட்டில் உள்ள ஆடவர் தேசிய காற்பந்து அணிகளுக்கு இடையேயான  முதன்மை சங்கக் கால்பந்து போட்டியாகும்.  

இந்தத் தங்கக் கோப்பை இரண்டாண்டுகளுக்கு ஒருமுறை நடத்தப்படுகின்றது. 2015க்கு முன்பு தங்கக்கோப்பை போட்டியும்  பிபா கூட்டமைப்புக்களின் கோப்பைப் போட்டியும் ஒரே ஆண்டில் நடைபெறாவிட்டால், கான்காகேப்,பிபா இரண்டிலும் உறுபின்னராக உள்ள, வெற்றியாளரோ  அடுத்த நிலையில் உள்ள அணியோ  அடுத்த கூட்டமைப்புகளின் போட்டியில் பங்கேற்கும். 2015 முதல் இரண்டு அடுத்தடுத்த தங்கக்கோப்பை வெற்றியாளர்களிடையே (காட்டாக 2013, 2015 போட்டிகளில் வென்றவர்கள்) முடிவுறு போட்டி நடைபெறும். இதில் வெற்றி பெற்றவர்கள் கூட்டமைப்புகளின் போட்டிக்குத் தகுதி பெறுவர். ஒரே அணி அடுத்தடுத்து வென்றிருந்தால் முடிவுறு போட்டியின்றி அந்த அணி கூட்டமைப்புகளின் போட்டிக்குத் தகுதி பெறும்.
## மேற்சான்றுகள்

பகுப்பு:கால்பந்துப் போட்டிகள்
சந்திரகாந்தா

**சந்திரகாந்தா** (1940- 1989) தமிழ்த் திரைப்பட நடிகையாவார். ஏறக்குறைய 30 திரைப்படங்களில் இவர் நடித்தார். இவர் தமிழகத்தின் கீழ் தஞ்சை மாவட்டம், சீர்காழி வட்டத்தில் உள்ள திருமயிலாடி என்ற கிராமத்தைச் சேர்ந்தவர். இவரின் பெற்றோர் டி. என். குஞ்சிதபாதப் பிள்ளை, டி.ஆர். ராமாமிர்தம் இணையருக்கு ஏழு குழந்தைகள். அவர்களில் ஐந்தாவதாகப் பிறந்தவர்தான் லட்சுமிகாந்தம் என்ற இயற்பெயரைக்கொண்ட சந்திரகாந்தா.

## நடித்த திரைப்படங்கள்
# மாய மனிதன்
# விஜயபுரி வீரன்
# இது சத்தியம்
# கலைக்கோவில்
# முத்து மண்டபம்
# பந்த பாசம்
# தெய்வத் திருமகள்
# துளசி மாடம்

## மேற்கோள்கள்

பகுப்பு:1978 இறப்புகள்
பகுப்பு:தமிழ்த் திரைப்பட நடிகைகள்
பகுப்பு:மயிலாடுதுறை மாவட்ட மக்கள்
துறவறப் புகுநிலை இயக்குநர்

**துறவறப் புகுநிலை இயக்குநர்** என்பவர் கத்தோலிக்க திருச்சபையில் கத்தோலிக்க துறவறப் புகுநிலையினரை பயிற்றுவித்து உருவாக்கும் பணியையும் அதற்காக உள்ள இல்லத்தை நிர்வகிக்கும் பொறுப்புடையத் துறவி ஆவார்.  துறவறப் புகுநிலையினரின் அழைத்தலைத் தெளிவாக உய்த்துணர்வதும் தேர்வுசெய்து பார்ப்பதும்; மற்றும் சபைக்குரிய நிறைவாழ்வை நடத்த அவர்களைப் படிப்டியாக உருவாக்குவதும் இயக்குநருடைய கடமையாகும்.

துறவறப் புகுநிலையினர் தங்களின் நேரத்தை இறைவேண்டலிலும்,  தியானத்திலும் செலவிட்டு இயேசுவின் வாழ்வையும் தூயவர்களின் வாழ்வையும் பின்பற்றி தங்களையே உறுவாக்கிக்கொள்ள வழிவகை செய்யது இப்பணியினை ஆற்றுவோரின் கடமை ஆகும். இப்பணிக்காலத்தில் இவர் ஒவ்வொரு புகுநிலையினரைப்பற்றியும் முறையான அதிகாரிகளிடம் அறிக்கை அளிக்கவேண்டும். இதனால் இவர்கள்  மற்றக் கடமைகளால் தடை செய்யப்படாமல் தங்களது பணியைப் பயனுள்ள வகையில்; நிலையான விதத்திலும் நிறைவேற்றக் கூடியவர்களாக இருக்க வேண்டும்.

துறவறப் புகுநிலை இயக்குநர் சபையின் உறுப்பினராகவும் நிரந்தர வார்த்தைப்பாடு கொடுத்தவராகவும் முறைப்படி நியமிக்கப்பட்டவராகவும் இருக்கவேண்டும். அச்சபையானது குருக்களை உருவாக்குவதில் முனைப்புடன் இருந்தால் இவ்வியக்குநர் ஒரு குருவாக இருக்க வேண்டும்.

## மேற்கோள்கள்

பகுப்பு:கத்தோலிக்க துறவற சபைகள்